stanford-oval/wikipedia huggingface dataset:
Only One (Kanye Westin kappale)

| ”Only One” Kanye West |
| --- | --- | --- |

Singlen tiedot
 Äänitetty : syyskuu 2014
 Julkaistu: 31. joulukuuta 2014
 Formaatti: digitaalinen lataus
 Tuottaja(t): Kanye West, Rick Rubin, Mike Dean, Paul McCartney, Noah Goldstein
 Tyylilaji: rnb
 Kesto: 04.42
 Levy-yhtiö: Def Jam, GOOD
Listasijoitukset
  Yhdysvallat 35.
Kanye Westin muut singlet
| ”Bound 2” 2014 | ”Only One” 2014 | ”FourFiveSeconds” 2015 |
Only One on chicagolaisen hip-hop-artistin ja tuottajan Kanye Westin single, jonka julkaisi GOOD Music ja Def Jam 31. joulukuuta 2014. Single on ensimmäinen Yeezus-albumin jälkeen julkaistu kappale, ja sillä vierailee The Beatles -yhtyeen basisti Paul McCartney. Kappaleen tuottivat West itse, Mike Dean, Rick Rubin ja Paul McCartney. Kappaleen oli tarkoitus ilmestyä Westin The Life of Pablo -albumilla, joka tunnettiin vielä silloin nimellä So Help Me God.
Kappale on tribuutti Kanyen tyttärelle North Westille, joka syntyi vuonna 2013. Laulu kerrotaan marraskuussa 2007 kuolleen Kanyen äidin Donda Westin perspektiivistä. Kanye on laulanut äidistään aiemmin Late Registration -albumin kappaleella Hey Mama. Kanyen vaimo Kim Kardashian pitää kappaletta Westin parhaimpana.
Kappaleelle julkaistiin Spike Jonzen iPhonella kuvaama musiikkivideo, jossa Kanye kävelee tietä ja peltoa pitkin tyttärensä kanssa. Hän juttelee myös kuvaajan kanssa.
Palaute

Kappale sai vaihtelevaa palautetta kriitikoilta. LA Timesin kirjoittaja Randall Roberts pitää kappaleen minimalistista tyyliä tylsänä ja epämääräisenä. Hän arvosti kappaleen tarkoitusta, muttei pitänyt ideasta laulaa kappale Dondan perspektiivistä.
Noiseyn kirjoittajat Eric Sundermann ja Kyle Kramer taas pitivät kappaleesta, he pitivät kappaleen tarkoituksesta ja sen merkityksestä Kanyelle. He vertasivat kappaletta Kanyen Bound 2, Runaway ja Pinocchio Story -kappaleisiin.
Henkilöstö

| --- | --- |
 Kanye West – laulu, tuotanto, sanoitukset  Paul McCartney – taustalaulu, tuotanto, sanoitukset  Ty Dolla $ign – laulu  Mike Dean – tuotanto, sanoitukset :  Noah Goldstein – tuotanto, sanoitukset  Kirby Lauryen – sanoitukset  Rick Rubin – tuotanto  Spike Jonze – musiikkivideon ohjaus
Riian linna

Riian linna.
Riian linna 1700-luvulla. Piirros: Johann Christoph Brotze.
Riian linna (latv. Rīgas pils) on Latvian pääkaupungin Riian päälinna Väinäjoen varrella. Linnan on perustanut Saksalainen ritarikunta vuonna 1330, mutta sen rakennukset ovat lähinnä 1600-luvulta. Linnan omistajat ovat yleensä hallinneet koko maata. Historian saatossa Baltian omistuksesta ovat sotineet monet maat: ensin Puola, jolle linna kuului vuoteen 1621, jolloin Ruotsi valloitti Riian ja suuren osan Liivinmaata, kunnes vuonna 1710 Venäjän tsaari Pietari Suuren armeija sai sen haltuunsa suuren Pohjan sodan yhteydessä.
Linna sijaitsee Riian Kaapelisillan kupeessa osoitteessa Pils laukums 3.
Nykyisin linnassa on Latvian presidentin kanslia sekä Latvian historiallinen museo.
Linnassa syttyi  20. kesäkuuta 2013  tulipalo, joka tuhosi rakennuksen historiallista irtaimistoa sekä katto- ja lattiarakenteita.
Aiheesta muualla

Kuvia tai muita tiedostoja aiheesta Riian linna Wikimedia Commonsissa
Only Love Can Hurt Like This

| ”Only Love Can Hurt Like This” Paloma Faith |
| --- | --- | --- |

Singlen tiedot
 Albumilta: A Perfect Contradiction
 Äänitetty : 2013 (Miami)
 Julkaistu: 11. toukokuuta 2014
 Tuottaja(t): AC Burrell Kyle Townsend
 Tyylilaji: pop, soul
 Kesto: 03.52
 Levy-yhtiö: RCA
Paloma Faithin muut singlet
| ”Can’t Rely on You” 2014 | ”Only Love Can Hurt Like This” 2014 | ”Trouble with My Baby” 2014 |
Only Love Can Hurt Like This on englantilaisen laulaja-lauluntekijä Paloma Faithin kappale, jonka on sanoittanut Diane Warren. Se julkaistiin artistin kolmannen, A Perfect Contradiction-studioalbumin toisena singlenä 11. toukokuuta 2014. Kappaleesta tuli artistin kolmas Britannian singlelistan kymmenen parhaan joukkoon päässyt kappale, sen jälkeen kun se 11. huhtikuuta nousi 20. sijalta 7. sijalle ja siitä tuli hänen parhaiten kyseisellä listalla menestynyt kappale vuonna 2012 julkaistun "Picking Up the Pieces"-kappaleen rinnalla.
Kappaleet

Only Love Can Hurt Like This – 3.52
Only Love Can Hurt Like This (Live For Burberry) – 6.19
Only Love Can Hurt Like This (MS MR Remix) – 3.34
Only Love Can Hurt Like This (Adam Turner Remix) – 6.53
Listasijoitukset

| Listat (2014) | Paras sijoitus |
| --- | --- |
Irlanti (Irlannin singlelista): 26 
Skotlanti (Official Charts Company): 5 
Iso-Britannia (Britannian singlelista): 6 
Käännös suomeksi
Only Teardrops (kappale)

| Only Teardrops |
| --- | --- |

Kappaleen tiedot
Esittäjä(t):  Emmelie de Forest
Levy-yhtiö:  Sony Music Entertainment
Kesto:  3:03
Tyylilaji:  pop
Julkaistu:  2. toukokuuta 2013
Säveltäjä(t):  Lise Cabble, Julia Fabrin Jakobsen, Thomas Stengaard
Sanoittaja(t):  Lise Cabble, Julia Fabrin Jakobsen, Thomas Stengaard
Albumilta:  Only Teardrops
Euroviisutiedot
Vuosi:  2013
Maa:  Tanska
Kieli:  englanti
Sijoitus:  1.
Pisteet:  281
Sijoitus semifinaalissa:  1.
Pisteet semifinaalissa:  167
Only Teardrops on Emmelie de Forestin esittämä musiikkikappale, jolla hän edusti Tanskaa Eurovision laulukilpailussa 2013. Kappale voitti laulukilpailun ja oli Tanskan yleisradioyhtiön kolmas Grand Prix -voitto; edelliset ovat vuosilta 1963 ja 2000. Kappaleen ovat säveltäneet ja sanoittaneet Lise Cabble, Julia Fabrin Jakobsen ja Thomas Stengaard. Only Teardrops valittiin Tanskan edustajaksi Melodi Grand Prix -kilpailussa, jonka de Forest voitti 50 prosentilla puhelinäänistä. De Forest voitti Eurovision laulukilpailun 2013. Häntä pidettiin yhtenä kilpailun ennakkosuosikeista.
Singlejulkaisun kappaleet

Digitaalinen lataus
”Only Teardrops” – 3:03
Aiheesta muualla

Virallinen video
Eurovision laulukilpailu 2013
Maat
| --- | --- |
Semifinaalit:  Albania · Alankomaat · Armenia · Azerbaidžan · Belgia · Bosnia ja Hertsegovina · Bulgaria · Georgia · Islanti · Irlanti · Israel · Itävalta · Kreikka · Kroatia · Kypros · Latvia · Liettua · Malta · Makedonia · Moldova · Norja · Romania · San Marino · Serbia · Slovakia · Slovenia · Suomi · Sveitsi · Tanska · Turkki · Ukraina · Unkari · Valko-Venäjä · Venäjä · Viro
Finaalit:  Espanja · Iso-Britannia · Italia · Ranska · Ruotsi · Saksa
Artistit
| --- | --- |
Semifinaalit:  Anouk · Roberto Bellarosa
Eurovision laulukilpailun voittaneet kappaleet
| --- | --- |
1950-luku:   1956: ”Refrain”  1957: ”Net als toen”  1958: ”Dors, mon amour”  1959: ”Een beetje” 
1960-luku:   1960: ”Tom Pillibi”  1961: ”Nous les amoureux”  1962: ”Un premier amour”  1963: ”Dansevise”  1964: ”Non ho l’età”  1965: ”Poupée de cire, poupée de son”  1966: ”Merci, Chérie”  1967: ”Puppet on a String”  1968: ”La, la, la”  1969: ”Boom Bang-a-Bang”  ”De troubadour”  ”Un jour, un enfant”  ”Vivo cantando” 
1970-luku:   1970: ”All Kinds of Everything”  1971: ”Un banc, un arbre, une rue”  1972: ”Après toi”  1973: ”Tu te reconnaîtras”  1974: ”Waterloo”  1975: ”Ding-a-dong”  1976: ”Save Your Kisses for Me”  1977: ”L'oiseau et l'enfant”  1978: ”A-Ba-Ni-Bi”  1979: ”Hallelujah” 
1980-luku:   1980: ”What’s Another Year?”  1981: ”Making Your Mind Up”  1982: ”Ein bißchen Frieden”  1983: ”Si la vie est cadeau”  1984: ”Diggi-loo diggi-ley”  1985: ”La det swinge”  1986: ”J’aime la vie”  1987: ”Hold Me Now”  1988: ”Ne partez pas sans moi”  1989: ”Rock Me” 
1990-luku:   1990: ”Insieme: 1992”  1991: ”Fångad av en stormvind”  1992: ”Why Me?”  1993: ”In Your Eyes”  1994: ”Rock ’n’ Roll Kids”  1995: ”Nocturne”  1996: ”The Voice”  1997: ”Love Shine a Light”  1998: ”Diva”  1999: ”Take Me to Your Heaven” 
2000-luku:   2000: ”Fly on the Wings of Love”  2001: ”Everybody”  2002: ”I Wanna”  2003: ”Everyway That I Can”  2004: ”Wild Dances”  2005: ”My Number One”  2006: ”Hard Rock Hallelujah”  2007: ”Molitva”  2008: ”Believe”  2009: ”Fairytale” 
2010-luku:   2010: ”Satellite”  2011: ”Running Scared”  2012: ”Euphoria”  2013: ”Only Teardrops”  2014: ”Rise Like a Phoenix”  2015: ”Heroes”  2016: ”1944”  2017: ”Amar pelos dois”  2018: ”Toy”  2019: ”Arcade” 
2020-luku:   2020: Ei järjestetty  2021: ”Zitti e buoni”  2022: ”Stefania”  2023: "Tattoo"  2024: "The Code"
Nummimatara

| Nummimatara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Matarat Galium
Laji::  saxatile
Kaksiosainen nimi
 Galium saxatile  L. 
Katso myös
   Nummimatara Wikispeciesissä   Nummimatara Commonsissa 
Infobox OKNimi-testi OK: 
Nummimatara (Galium saxatile, syn. G. hercynicum) on pienikokoinen matarakasveihin kuuluva eurooppalainen kasvi. Suomessa laji on erittäin uhanalainen ja rauhoitettu.
Ulkonäkö ja koko

Monivuotinen nummimatara kasvaa 10–30 cm korkeaksi ja se muodostaa kukattomia rönsyjä. Kasvin varsi on hento, kalju ja nivelvälit ovat lyhyitä. Lehdet ovat vastapuikeita, hyvin kapeatyvisiä ja lyhytotaisia. Alemmissa kiehkuroissa lehtiä on 4, ylemmissä 6 kappaletta. Nummimataran kukinnot ovat harvakukkaisia. Valkoiset kukat ovat pitkäperäisiä, teriö neliliuskainen. Nummimatara kukkii heinä-elokuussa. Nummimataran sekoittaa helposti samoilla kasvupaikoilla tavattavaan yleiseen luhtamataraan (G. uliginosum).
Levinneisyys

Nummimataran päälevinneisyysalue ulottuu Pyreneiden niemimaalta Länsi-Ukrainaan, pohjoisessa Britteinsaarille, Tanskaan, Länsi-Norjaan ja Etelä-Ruotsiin. Suomesta nummimatarasta tunnetaan vain hajanaisia kasvustoja lähinnä rannikolta, ja sen arvellaankin levinneen maahan meriliikenteen tai heinänsiementen mukana. Laji on vakiintunut ainakin Raumalla ja Pohjassa.
Elinympäristö

Päälevinneisyysalueellaan nummimatara kasvaa valoisissa metsissä ja metsänreunoissa, aurinkoisilla mäenrinteillä, nummilla ja hakkuu-aukioilla sekä laitumilla. Suomessa kasvupaikat ovat lähinnä laidun- ja hakamaita ja katajikkorinteitä. Nummimatara karttaa kalkkista maaperää. Lajin uhkana Suomessa ovat laiduntamisen loppumisesta seurannut kasvupaikkojen umpeenkasvu.
Aiheesta muualla

Kasviatlas 2020: Nummimataran levinneisyys Suomessa.
ITIS: Galium saxatile (englanniksi)
United States Department of Agriculture (USDA): Galium saxatile (englanniksi)
Nummimataran kukkia.
Kustantaja Laaksonen

Kustantaja Laaksonen on helsinkiläinen kirjankustantamo, joka on erikoistunut liikennevälineisiin ja ajoneuvoihin sekä kaupunkikulttuuriin liittyvään lähihistoriaan.
Helsingin Oulunkylässä toimivan tieto- ja kuvakirjakustantamon perustivat Eero ja Maarit Laaksonen vuonna 2007. Ennen sitä Eero Laaksonen teki pitkän uran kustannusalalla. Ensimmäiset omat kustannustuotteet olivat rautatiekalustoaiheisia seinäkalentereita 1990-luvun alussa, joita julkaistaan yhä vuosittain. Ensimmäiset kuvateoksensa Laaksonen kustansi vuosituhannen vaihteen paikkeilla.
Liikennevälineitä ja työkoneita kuvaavien teosten lisäksi Kustantaja Laaksonen on julkaissut muun muassa arkkitehtuurin historiaa, kaupunkikulttuuria ja sotahistoriaa käsitteleviä tietoteoksia. Vuoden 2017 alussa kustannettuja nimikkeitä oli noin 70.
Romain Puértolas

Puértolas Göteborgin kirjamessuilla 2014.
Romain Puértolas (s. 1975 Montpellier, Ranska) on ranskalainen kirjailija. Puértolas on koulutukseltaan poliisi, ja hän on työskennellyt rajavartiolaitoksella.
Puértolasin esikoisromaani Fakiiri joka juuttui Ikea-kaappiin oli myyntimenestys. Ranskankielinen alkuteos ilmestyi vuonna 2013 ja suomennos seuraavana vuonna. Kirjan oikeudet on myyty yli 30 maahan.
Puértolas voitti esikoisromaanillaan Grand Prix Jules Verne -palkinnon. Teos oli myös ehdolla Renaudot-palkinnon saajaksi.
Teokset

Fakiiri joka juuttui Ikea-kaappiin.  (L'extraordinaire voyage du fakir qui était resté coincé dans une armoire IKEA, 2013)  Suomentanut Taina Helkamo. Otava, 2014.
Tyttö joka nielaisi Eiffel-tornin kokoisen pilven.  (La petite fille qui avait avalé un nuage grand comme la tour Eiffel, 2015)  Suomentanut Taina Helkamo. Otava, 2016.
Niko Toiskallio

| Niko Toiskallio |
| --- | --- |
 Chyde esiintymässä Pipefestissä vuonna 2010.
Henkilötiedot
Syntynyt: 6. lokakuuta 1969 (ikä 55)
Ammatti:  rap-artisti, DJ
Muusikko
Taiteilijanimi:  Niko Toiskallio MC Nikke T Nikke T Chyde Chydenius Chydeone Chyde1 Chydejäbä djsucks Positive Noise Orchestra
Laulukielet:  suomi, englanti
Tyylilajit:  rap huumorimusiikki (1990–1991, 1995-1996)
Yhtyeet:  Ritarikunta Kevyt Jee
Levy-yhtiöt:  Epic Sony
  [ Muokkaa Wikidatassa ] [ ohje ]  
Niko Maunu Toiskallio, taiteilijanimiltään MC Nikke T, Nikke T, Chyde, Chydenius, Chydeone ja djsucks (s. 6. lokakuuta 1969) on Turusta lähtöisin oleva rap-artisti.
Ura

Toiskallio on osa rap-ryhmittymä Ritarikuntaa, joka on julkaissut 2000-luvulla neljä albumia ja kaksi EP:tä.
1990-luvun alkupuolella Toiskallio teki kaupallisesti menestyneimmät levytyksensä nimellä MC Nikke T (myöhemmin Nikke T). MC Nikke T oli yhdessä Pääkkösten ja Raptorin kanssa ensimmäisiä valtakunnalliseen suosioon nousseita suomalaisia rap-artisteja. Edellisten tapaan MC Nikke T:n hitit ”Jos haluu saada” ja ”Ihminen ei voi elää vetämättä” olivat lähinnä huumorimusiikkia, vaikka Toiskallio oli julkaissut jo vuonna 1988 myös ”vakavampaa” räppiä englanniksi nimellä Positive Noise Orchestra. MC Nikke T:n debyyttialbumi, Jos haluu saada... Vol. 1 myi kultaa vuonna 1990. Seuraavana vuonna nimellä Nikke T ilmestynyt kakkosalbumi, Muistomyymälän avajaiset ei saavuttanut vastaavaa menestystä. 1990-luvun puolivälissä Toiskallio vaikutti myös Kevyt Jee -yhtyeessä Jaakko Salovaaran kanssa .
Vuonna 2007 antamassaan haastattelussa Toiskallio kutsui huumorirap-kauttaan elämänsä ”suurimmaksi mokaksi”. Hän tulkitsee 1990-luvun huumoriräpin tappaneen Suomen vakavasti otettavan rap-skenen, eikä hän aio tehdä nostalgia-esiintymisiä Nikke T:nä, vaikka pyyntöjä on tullut.
Vuonna 2003 Toiskallio julkaisi Chydeone-aliaksensa debyyttialbumin Vaihtelevaa ihmisyyttä omakustanteena.
Chydeonen toinen albumi Kuilun partaalla julkaistiin Monsp Recordsilla 16. marraskuuta 2011. Albumin kappaleesta ”Suthrn Cumfrtt (Lasin läpi)” on julkaistu musiikkivideo.
Toiskallion seuraava soolojulkaisu Jekyll & Chyde julkaistiin 14. helmikuuta 2014 myös Monsp Recordsin kautta. Albumi nousi Suomen virallisen albumilistan 35. sijalle. Sen kappaleista ”Huuhdon kultaa” ja ”Se lähti siit” on julkaistu musiikkivideot.
Toiskallio toimitti YleX-kanavalla maanantaisin esitettyä radio-ohjelmaa Mestarisoundi tammikuusta 2005 joulukuuhun 2011 ja on avustanut Rumba-lehteä. Hän keikkailee myös DJ:nä nimellä djsucks.
Niko pyörittää Turussa Kulttuurispotti Asemaa, joka on levykauppa, äänitysstudiona ja mainostoimisto, joka mm. tuottaa musiikkivideoita.
Toiskallio on sanoittanut Gimmelin kappaleen ”Baanalle” heidän albumilleen Pisaroita ja kyyneleitä vuodelta 2004.
Toiskallio esitti joulukuussa 2006 televisiossa aloitetun Grandiosa Massiivi -mainoskampanjan räpit.
Diskografia > Albumit

MC Nikke T Jos haluu saada... Vol. 1 (Epic, 1990) – MC, LP, CD
Nikke T Muistomyymälän avajaiset (Sony, 1991) – MC, LP, CD
Chydeone Vaihtelevaa ihmisyyttä (omakustanne, 2003) – CD
Chydeone: Kuilun partaalla (Monsp, 2011) – CD
Chydeone: Jekyll & Chyde (Monsp, 2014) – CD, LP
Chydeone: AAA (2022)
Diskografia > Singlet ja EP:t

Smiley Stylee (1988)
Jos haluu saada... (CBS 1990) – 12”
Ihminen ei voi elää vetämättä (Epic 1990) – 12”,7”
Alien (Remix) (Epic 1990) – 12”
Muistomyymälä (Epic 1991) – 7”
Jos sademetsään haluat mennä nyt (Epic 1991) – 7”
Aijaaha (Epic 1991) – 7”
ChydeonEP (Fjuu 2003) – 12”
Edelleen, silti (Monsp Records 2017) - EP
Painopiste (2021)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Tulenkantajat | ”Hyvät naiset & herrat” | Tulenkantajat | Ritarikunta | 2001 |
| Kapteeni Ä-ni | ”Tiivistettä” | Parhaat | Hopee | 2002 |
| Vapaapudotus | ”Lännestä tuulee” | Teidän kaupunkiin | Hopee | 2002 |
| Seremoniamestari | ”Niin se vaan menee” | Sana viikonvaihteeksi | Palervo Kalsa | 2002 |
| Liisanpuisto | ”Mikki merihädässä” | Olipa kerran |  | 2003 |
| Lempi-Joe | ”Laatuaikaa” | Rakkauden vuoksi | Nestori | 2004 |
| Lord Est | ”Korvaamaton” | Päivät töissä |  | 2005 |
| Ronskibiitti | ”Mukana Chyde, Lempi Joe, Xilef, Loudus Plexus” | Eipä kestä | Lempi-Joe, Loudus Plexus & Xilef | 2006 |
| Giant Räbät | ”Liikkeit” | 1. erä | Lempi-Joe | 2008 |
| Haamu | ”Maailmat aukee” | Melkein mies |  | 2009 |
| Jake the Break & Flam | ”Systeemi” | Rattaat pyörimään |  | 2011 |
| Nemel & Jussi Kuoma | ”Savurenkaita” | Vihreä albumi | Haamu | 2012 |
| Laiska Leppone | ”Lyyrinen kukka” | Mes que un slut |  | 2012 |
| Jussi Kuoma | ”Taikajuoma” | Jussi Kuoma | Asa | 2013 |
| Lempi-Joe | ”Kokemus” | K-16 |  | 2014 |
| Souce ja Kolitsi | "Savurenkaat" | Hoppisplitti | Avanto, Haapasen Ossi | 2020 |
Aiheesta muualla

Chyde Myspacessa (englanniksi)
Ylioppilaslehti - Luova Krapula
Chyde veivaa Mestarisoundia ja haluaisi kokeilla terävää älyä (Arkistoitu – Internet Archive)
Niko Toiskallion esitystuotanto Suomen äänitearkistossa (1901–1999)
Niko Toiskallion sanoitustuotanto Suomen äänitearkistossa (1901–1999)
Niko Toiskallion haastattelu Redrum-187 -sivustolla
Niko Toiskallio - Linkedin
Riian radio- ja televisiotorni

Näkymä Riiassa kohti Riian radio- ja televisiotornia.
Riian radio- ja televisiotorni (latv. Rīgas radio un televīzijas tornis) on 368,5 metriä korkea torni Riiassa Latviassa. Se on Euroopan unionin korkein ilman tukea pystyssä pysyvä rakennus ja Euroopan kolmanneksi korkein rakennus (Ostankinon televisiotornin ja Kiovan televisiotornin jälkeen).
Torni rakennettiin vuosien 1979 ja 1986 välissä. 97 metrin korkeudessa sijaitsee näköalatasanne, josta näkee suurimman osan kaupungista. Torni on rakennettu Zaķusalan saarelle, joka sijaitsee keskellä Väinäjokea. Tornin on sanottu kestävän kovatkin tuulet ilman havaittavaa tärinää. Tornissa on kaksi hissiä ja yhdet portaat.
Torni aloitti lähetyksensä vuonna 1986.
Aiheesta muualla

Kuvia tai muita tiedostoja aiheesta Riian radio- ja televisiotorni Wikimedia Commonsissa
TV-tornin kotisivut
TV-torni structurae.de -sivustolla
Kremlin kellot

| Kremlin kellot |
| --- | --- |

Kirjailija:  Arvo ”Poika” Tuominen
Genre:  muistelmateos
Kustantaja:  Tammi
Julkaistu:  1956
Sivumäärä:  393
Sarja: Arvo ”Poika” Tuomisen muistelmat
Edeltävä:  Sirpin ja vasaran tie
Seuraava:  Maan alla ja päällä
Löydä lisää kirjojaKirjallisuuden teemasivulta
Kremlin kellot on vuonna 1956 ilmestynyt Arvo Poika Tuomisen muistelmakirja, joka kertoo hänen ajastaan Kominternin palveluksessa Moskovassa vuosina 1933–1939. Kirjan nimi viittaa Moskovan Kremlin Spasskaja-tornin suureen tornikelloon.
Teos on kuvaus stalinismin vuosista, suomalaiskommunistien kohtaloista ja Neuvosto­liiton arjesta ennen toista maailman­sotaa. Ilmestyessään Kremlin kellot sai Suomessa osakseen suurta julkisuutta. Se on kronologisessa järjestyksessä kolmas osa Tuomisen omaelämäkerrallisesta trilogiasta, jonka kaksi muuta osaa ovat Sirpin ja vasaran tie (1956) sekä Maan alla ja päällä (1958). Edeltävä osa Maan alla ja päällä ilmestyi kuitenkin vasta kaksi vuotta myöhemmin.
Kumppanuuskeskus

Kumppanuuskeskus on sosiaali- ja terveysalan toimijoiden yhdessä rakentama järjestötalo ja kohtaamispaikka Oulussa. Kumppanuuskeskus tarjoaa monipuolisesti tiloja, toimintaa ja tapahtumia. Kansankatu 53:ssa sijaitsevassa toimipaikassa toimii saman katon alla yli 40 sosiaali- ja terveysalan järjestöä. Järjestöjen toimitilojen lisäksi Kumppanuuskeskuksesta löytyy kokoustiloja, joissa kokoustavat ja kokoontuvat esimerkiksi eri yhdistysten vertaistukiryhmät ja harrastekerhot.
Kumppanuuskeskuksen toimijoiden tavoitteena on lisätä hyvinvointia tuottavaa kansalaistoimintaa ja yhteistyötä yksittäisten ihmisten, järjestöjen, julkisen sektorin ja muiden toimijoiden välillä. Kumppanuuskeskus toimii yhteisen tiedottamisen, vaikuttamisen ja kehittämistyön sekä kohtaamisen mahdollistajana. Kumppanuuskeskus on matalan kynnyksen paikka, johon on helppo tulla tapaamaan vertaisia, saamaan ohjausta ja neuvontaa tai vaikka aamukahville.
Kumppanuuskeskuksen katutasolta löytyy kaikille avoin ja maksuton neuvontapiste, joka tarjoaa matalan kynnyksen ohjausta järjestötoimintaan sekä apua ja tukea kaikille kansalaisille. Vuonna 2023 neuvontaa hyödynsi noin 2000 henkilöä. Neuvontapisteen yhteydestä löytyy kaikille avoin Kahvilatila Laituri, jossa järjestetään muun muassa erilaisia tapahtumia. Laiturista löytyy myös esimerkiksi kirjanvaihtopiste sekä lautapelejä.
Pohjois-Pohjanmaan sosiaali- ja terveysturvayhdistys vastaa Kumppanuuskeskuksen neuvontapisteen toiminnasta sekä Kumppanuuskeskuksen toimijoiden arjen tukipalveluista.
Kumppanuuskeskuksen historia

Kumppanuuskeskus perustettiin jo 1990-luvun alussa helpottamaan kansalaisten hakeutumista yhdistysten toimintaan sekä yhdistysten keskinäistä ja kuntien kanssa tehtävää yhteistyötä.
Kumppanuuskeskuksen juuret juontavat vuoteen 1992, jolloin neljä Oulussa toiminutta kansanterveys- ja vammaisjärjestöä siirsivät toimintansa erillisistä tiloista yhteisiin toimitiloihin Pakkahuoneenkatu 21:een. Ajatus yhteisestä toimipisteestä ja työyhteisöstä kiinnosti niin paljon, että vuonna 1994 jo kahdeksan toimijatahoa oli saanut työtilat samasta osoitteesta.
Kumppanuuskeskuksen toinen alkujuuri löytyy vuonna 1994 käynnistyneestä Oulun kaupungin sosiaali- ja terveystoimen sekä Sosiaali- ja terveysturvan keskusliiton yhteisestä kehittämishankkeesta, Hyvinvoinnin verkostot-projektista. Projektin aloitteesta syntyi ajatus kansalaistalosta - paikasta, jossa julkinen sektori, järjestöt ja vapaa kansalaistoiminta kohtaisivat toisensa tasavertaisina kumppaneina.
Vuonna 1997 Asemakadulla toiminut piste nimettiin Kumppanuuskulmaksi. Kumppanuuskeskus sai nimensä vuoden 1999 nimikilpailun tuloksena sijaitessaan Taka-Lyötyssä. Syksyllä 2006 Kumppanuuskeskus muutti Oulun Diakonissalaitoksen säätiön kortteliin Isokadulle. Nykyiseen toimipaikkaansa Etu-Lyötyn Kansankadulle Kumppanuuskeskus muutti alkuvuonna 2016.
Aiheesta muualla

Kumppanuuskeskus
Nummikirvinen

| Nummikirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  campestris
Kaksiosainen nimi
 Anthus campestris  (Linnaeus, 1758) 

Alalajit
 A. c. campestris  A. c. griseus  A. c. kastschenkoi 
Katso myös
   Nummikirvinen Wikispeciesissä   Nummikirvinen Commonsissa 
Infobox OKNimi-testi OKIUCN-testi OK: 
Nummikirvinen (Anthus campestris) on keskikokoinen muuttolintu.
Koko ja ulkonäkö

Pituus 16–18 cm, siipien kärkiväli 27 cm, paino 23 g.
Suurikokoinen, vaalea kirvinen. Västäräkkimäinen. Selkäpuoli hiekanvärinen, alapuoli valkea. Rinnan sivuilla vähäistä viirutusta. Koivet vaalean punertavat. Nuoren linnun selkäpuoli tummaviiruinen.
Ääni hieman varpusmainen ”tsirp”. Laulu on västäräkkimäinen lyhyt säe, jota esittää rytmikkäästi aaltoilevassa laululennossa.
Juoksee maassa kyyryssä ja piiloutuu usein heinikkoon. Lento västäräkkimäistä.
Levinneisyys

Nummikirvinen pesii Euroopan ja Aasian lauhkeilla alueilla sekä Pohjois-Afrikassa, ja talvehtii trooppisessa Afrikassa ja Intiassa. Pohjois-Euroopan kanta on taantunut. Suomesta on muutamia pesälöytöjä lähinnä Turun ja Hangon seuduilta. Laji on tavattu Suomessa n. 200 kertaa. Havainnot keskittyvät toukokuulle. Havaintojen määrä ei ole kasvanut, vaikka havainnoinnin teho on lisääntynyt voimakkaasti, ja nykyään nummikirvisiä ei havaita kuin joitakin yksilöitä vuosittain.
Elinympäristö

Nummikirvisen elinympäristöä on avoin maasto: arot, nummet, hiekkaharjut, ratapenkat ja täytemaa-alueet.
Lisääntyminen

Pesä on maassa mättään kupeessa. Munia on 4–5, vaaleita ja täplikkäitä. Naaras hautoo n. 2 viikkoa. Poikaset lähtevät pesästä lentokyvyttöminä vajaan 2 viikon ikäisinä, emot huolehtivat niistä vielä parisen viikkoa.